ભાજપ તરફથી મુખ્યમંત્રી પદના ઉમેદવાર યેદિયુરપ્પાએ શિમોગાના શિકારીપૂરાથી પોતાનો મત આપ્યો હતો. મત આપતા પહેલા તેમણે પોતાના ઘરમાં અને મંદિરમાં પૂજા અર્ચના કરી હતી. તેમણે દાવો કર્યો હતો કે, ભાજપને ચૂંટણીમાં 150થી વધુ બેઠકો મળી રહી છે અને 17મી મેના તેઓ સરકાર બનાવવા જઈ રહ્યા છે. બીજી તરફ કોંગ્રેસના સિદ્ધારમૈયાએ યેદિયુરપ્પાને માનસિક રીતે અસ્વસ્થ ગણાવ્યા હતા. હાઈપ્રોફાઈલ ચૂંટણી માટે ઝંઝાવાતી પ્રચાર અને મતદાન પછી હવે ભાજપ અને કોંગ્રેસ દ્વારા પોતાની રીતે ક્યાસ કાઢવામાં આવી રહ્યો છે. એકબાજી ભાજપ અધ્યક્ષ અમિત શાહે 130 પ્લસ બેઠકો મળવાનો દાવો કર્યો છે. તો બીજી તરફ કોંગ્રેસ સત્તા જાળવી રાખવા માટે આશાવાદી છે.